Diari Oficial de la Generalitat Valenciana


Sumari del DOGV 3412, del 14-01-1999 (1999/75)

Informació pública del projecte d'homologació, pla parcial, unitat d'execució número 1 i Projecte d'Urbanització del Sector Racó de Galeno I.
---------------------------------------------------------------------------------------------------------------------------------------------

### Dades del document

Número de DOGV
:   3412

Data del DOGV
:   14-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/75


Organisme emissor
:   Ajuntament de Benissa

Tipus de document
:   Anunci

Informació pública del projecte d'homologació, pla parcial, unitat d'execució número 1 i Projecte d'Urbanització del Sector Racó de Galeno I. [1998/S75]
  
L'Ajuntament Ple en sessió celebrada el 29 de setembre de 1998, va acordar sotmetre a informació pública el Projecte d'Homologació modificativa del Pla General d'Ordenació Urbana de Benissa, referent al Sector Racó de Galeno 1 i el Pla Parcial que desenvolupa l'ordenació detallada d'aquest, i també el Programa per al desenvolupament de la Unitat d'Execució número 1, del Sector Racó de Galeno 1, i el projecte d'urbanització que li serveix d'alternativa tècnica, durant el termini de 20 dies, mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana, comptador des de l'endemà al de la publicació d'aquesta informació en el Diari Oficial de la Generalitat Valenciana.
  
Durant la informació pública s'admetran tantes al·legacions com alternatives tècniques a l'exposada al públic i, després de la seua conclusió, els qui sent propietàries o no del terreny interessen competir per ser seleccionats com a adjudicataris del corresponent Programa, podran presentar proposicions juridicoeconòmiques, durant els cinc dies següents al venciment del termini anterior, en el Registre General, en plica tancada i amb la documentació expressada en els apartats C i D de l'article 32 de la Llei 6/1994, de 15 de novembre, Reguladora de l'Activitat Urbanística.
  
Aquests terminis quedaran prorrogats per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això.
  
L'acte d'obertura de pliques se celebrarà en la següent data hàbil a la conclusió del termini per a presentar-les i tindrà lloc a les 13 hores en el saló d'actes d'aquest Ajuntament. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per als interessats que siguen desconeguts, s'ignore el lloc de notificació o, intentada aquesta, no s'haguera pogut practicar i que s'indiquen tot seguit, als efectes de remetre avís amb el contingut d'aquest anunci als titulars de drets que figuren en el cadastre, segons el que estableix l'article 46.3 de la Llei Reguladora de l'Activitat Urbanística de la Comunitat Valenciana.